DELTAกำไร1Q58ออกมาดีกว่าคาดแนะถือปรับเพิ่มราคาพื้นฐานใหม่77บ.
บล.ดีบีเอสฯ ระบุในบทวิเคราะห์วันนี้(29 เม.ย.) ว่า บริษัทเดลต้า อีเลคโทรนิคส์ (ประเทศไทย) จำกัด (มหาชน) หรือ DELTA กำไรไตรมาส1/58 ออกมาดีกว่าที่ตลาดคาด 15% เป็น 1.56 พันล้านบาท หรือ EPS 1.25 บาท (+12% เทียบช่วงเดียวกันของปีก่อน, +74% เทียบไตรมาสก่อนหน้า)
29 เม.ย. 2558

บล.ดีบีเอสฯ ระบุในบทวิเคราะห์วันนี้(29 เม.ย.) ว่า บริษัทเดลต้า อีเลคโทรนิคส์ (ประเทศไทย) จำกัด (มหาชน) หรือ DELTA กำไรไตรมาส1/58 ออกมาดีกว่าที่ตลาดคาด 15% เป็น 1.56 พันล้านบาท หรือ EPS 1.25 บาท (+12% เทียบช่วงเดียวกันของปีก่อน, +74% เทียบไตรมาสก่อนหน้า)
เนื่องจากอัตรากำไรขั้นต้นทำได้ดีกว่าคาดเป็น 27.7% กำไรไตรมาส1/58 เป็นสัดส่วน 24% เทียบกับประมาณการกำไรตลอดปี 58 แม้ว่ารายได้ในสกุล US$ เพิ่มเล็กน้อย 2% เทียบช่วงเดียวกันของปีก่อน, 1% เทียบไตรมาก่อนหน้าเป็น 336 ล้านเหรียญ อัตราส่วนค่าใช้จ่ายขาย-บริหารต่ำกว่า 14% สำหรับไตรมาส2/58ยอดขายสกุลเหรียญเพิ่ม 1-2% เทียบไตรมาก่อนหน้าด้วยอัตรากำไรขั้นต้นที่มีเสถียรภาพ แต่จะไปสูงสุดใน ไตรมาส3/58 ซึ่งเป็นไปตามปัจจัยฤดูกาล
ธุรกิจชิ้นส่วนฯสำหรับยานยนต์มีการเติบโตในเชิงรุกถึง 70% เทียบช่วงเดียวกันของปีก่อน ในปี 59 แต่ยังถือว่าเป็นสัดส่วนที่น้อย ส่วนการที่ Eltek จะถูกเข้าซื้อโดยเดลต้า ไต้หวัน ก็ยังเป็นไปตามแผน คาดว่าจะสรุปได้ใน ไตรมาส3/58 ส่งผลให้ได้รับประโยชน์จากสินค้าและตลาดที่จะหลากหลายมากขึ้น ยกระดับเป็นผู้เล่นรายใหญ่ในภูมิภาค และถือเป็นแรงกระตุ้นราคาหุ้น (catalyst) ได้ในระยะยาว ทั้งนี้บริษัทวางแผนที่จะเพิ่มกำลังการผลิตในส่วนธุรกิจยานยนต์ประมาณ 40% ระหว่างปี 59-63
คงคำแนะนำเพียง ถือ ราคาพื้นฐานใหม่ปรับเพิ่มขึ้นเป็น 77 บาท ซึ่งประเมินด้วย P/E ปี 58 ที่ 15 เท่า ซึ่งคิดเป็นค่าเฉลี่ยในอดีต + 2SD เพื่อสะท้อนแนวโน้มกำไรที่เติบโตต่อเนื่องและปันผลสม่ำเสมอ ส่วนคาดการณ์อัตราผลตอบแทนปันผลปีนี้เป็น 3.8% เราเห็นว่า DELTA ควรซื้อขายด้วยส่วนเพิ่ม (premium) เพราะได้ถูกเพิ่มเข้าไปใน MSCI Thailand ผนวกกับฐานะการเงินที่ดีเป็นเงินสดสุทธิคิดเป็น 13 บาทต่อหุ้น อีกทั้งยังมี upside risk จากการที่ เดลต้าไต้หวันจะไปซื้อ Eltek อีก รวมทั้งการเติบโตในอนาคตจากธุรกิจที่เกี่ยวกับยานยนต์